**ԶՄՐՈՒԹ ՂՈՒՇԻ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ժամանակով մի թագավոր ա ըլնում մի քաղաքում։ Մի Զըմրութ ղուշ էդ թագավորի հետ ծանոթ ա ըլնում, միշտ գալիս ա իրա տունը, հետը հաց ա ուտում, զրից անում, գնում։

Օրվա մի օրը թաքավորն ասում ա.— Զմրութ ղուշ, ամեն բանը ջընջվում ա, ու աստծու գրած գիրը խ՞իստ[[1]](#footnote-1) չի ջնջվում։

Զմրութ ղուշն ասավ.— Ե՛ս կջնջեմ։

Թագավորն ասավ.— Զմրութ ղու՛շ, ես էլ հենց գիտեմ, թե շատ մեծ թաքավոր եմ, ես որ կարում չեմ ջնջեմ, դուն կարա՞ս։

Զմրութ ղուշն ասավ.— Թագավո՛ր, որ ջնջեմ, ի՞նչ ես տալիս ինձ։

Թաքավորն ասավ.— Դուն էլ ես թաքավոր, ես էլ եմ թաքավոր, քեզ ի՞նչ տամ, որ լավ ըլի։ Քեզ մի բա՛ն կասեմ՝ է՛լ քու աղաքին ասիլ չեմ, թե ես թաքավոր եմ, եթե ջնջես։

Զմրութ ղուշն ասավ.— Դե ռավոտը մտիկ արա դուն։

Մի ուրիշ գեղեցիկ մի հըրսանիք գեր ռավոտը։ Զմրութ ղուշը գնաց, ձիու վրիցը հարսին վեկալավ ու փախավ։ Հըրսանքավորը մնաց եդնուց մտիկ անելիս։

Ասին.— Տեր աստոծ ջա՛ն, մենք աշխարքի մեջ ըթավուր բան էլ չէինք տեհե։

Հրսանքավորը շատ փոշմանած վի կացավ գնաց իրանց տուն։

Թաքավորը շատ միտք արավ ու թվանքը վի կալավ ասավ.— Էս աշխարքիս միչումը յա պտի մեռնեմ, յա պետք ա իմ նշանածին գտնում։

Գլուխն առավ, ընկավ չոլերը, կորավ։ Թե մեկ տարի ման էկավ, թե էրկու տարի ման էկավ, էդ աստոծ ա գիդում, գնաց, մի հեռու աշխարք, մի մեծ քարի տակի աղբիր կար, ձեռին հաց ու պանիր ուներ, նստեց էն աղբրի վրա, թե հաց ուտի: Հացը որ կերավ, ծարավ էր՝ կռացավ, որ ջուր խմի, տեհավ, որ մի հարսի գլուխ ջրի միջում էրևում ա։ Գլուխը վեր քաշեց, բանձր քարին մըտիկ արավ, տեհավ, որ քարի կիսումը մի կնիկարմատի գլուխ ա էրևում, էն քարի դեմ ու դեմը մի ուրիշ քար էլ կար, տղեն գնաց էն քարի գլուխն էլավ, ձեն էրետ՝ հարսը դուրս էկավ ջրի միչուցը:

Ասավ.— Ո՞վ եմ, ինձ ճընանչու՞մ ես։

Ախչիկը լաց էլավ ընդիան թե.— Խի՞ստ չեմ ճընանչում, իմ նշանածըս ես՝ Վարդանը։

— Բա ո՞նց անենք,— ասավ,— որ յա դու գաս ըստեղ, յա ես գամ ըտտեղ։

Ախլիկն ասավ.— Գալու դութար չկա։

Ասավ.— Բա ո՞նց պըտի ըլի։

— Դու արի, Վարդան ջան, իմ արթնակ քարի տակը տապ արա, որ մութն ա՝ ղուշը գալիս քեզ տենի ոչ։ Ես բալքի քեզ մի հնարքով բերեմ իմ կուշտը։

Դա լսեց, գնաց մտավ քարի տակին, տապ արավ, րիգունը մութն էր՝ ղուշն էկավ, տեհավ հարսը շատ տխուր ա, ասավ.— Հա՛րսը, ամեն հետ ուրախ էիր, րիկունս խի՞ստ էս տխուր դուն։

Հարսն ասավ.— Զմրութ ղուշ, ընդուր հմար եմ տխուր, որ էս քու հին բնիցը ֆոտ ա գալի, խնդրում եմ, որ ռավոտը դըվեր գձես քարի տակը։

— Հարսի, հըլե ըտուր հմար ե՞ս տխուր, ռավոտը, դարդ մի անի, անպատճառ ես դըվեր կգձեմ։ Մի կենտ, հարսի՛, խնդրում եմ քեզ, որ ինձանե իսանի ֆոքի չուզես, թե չէ՝ աշխարքիս էրեսին ինչ որ ուզես, ես քեզ հմար կճարեմ։

— Շատ լա՛վ,— ասավ Զմրութ ղուշ, ոնց որ կասես, ես էլ ընենց կանեմ։

Ռավոդը լիսացավ, Զմրութ ղուշը վի կալավ ու դըվեր գձեց էն բունը ու վի կացավ եդինքը գնաց թաքավորի կուշտը։

Ասավ թաքավորին Զմրութ ղուշը, թե.— Բա խի՞ստ չնշեցի ասսու գրածը։

Թաքավորն ասավ Զմրութ ղշին, թե Զմրութ ղուշ, ինչ շատ խըտատում ես, դեռ մի տարի ա անց կացել։

Ախչիկն ընդի ձեն էրետ մարդին, թե.— Վարդա՛ն, դուս արի:

Դուս էկավ:

Ասավ.— Մտի էդ դըվեր գձած բնի ճախի մեջը. հենց արա, որ ղուշը քեզ տենա ոչ։

Վարդանը մտավ էդ բնի ճախի մեջ, տապ արավ։ Մթնեց, Զմրութ ղուշը էլի էկավ։ Էկավ տեհավ, որ հարսը էլի տխուր ա։

— Հա՛րս,— ասավ,— հմի խի՞ստ ես տխուր։

Հարսն ասավ.— Զմրութ ղու՛շ, քեզ գլխացավանք եմ տալի, խնդրում եմ էս մի հետ էլ ինձ լսես, էլ էդ բանը անիլ չեմ։

— Ի՞նչ ա, հա՛րս, ի՞նչ ես ուզում։

Զմրութ ղուշ, դու գիտես, որ ըստի մարդ չկա, ոչ կնիկարմատ կա, ոչ տղամարդ, ու՞մ հետ խոսիմ, ու՞մ հետ ասեմ, որ օրս անցկացնեմ. խնդրում եմ, որ քու էն հին բունը ետ բերես իրա տեղը դնես:

— Ի՞նչ ես անըմ, ախչի՛։

— Բա՛, արմանեի քու էն բերած բաների վրա։

— Է՞դ ես մտածում, հարսի՛, իմ պարտքս ըլի ռավոտը ետ բերեմ իրա տեղը դնեմ, օղանց գամ ոչ տենում, թե դու տխուր ես։

Ռավոտը լիսացավ, Զմրութ ղուշը գնաց, չանգերը գձեց տակը, տղեն միչումը, էբեր եդ ընդի, ախչկա կողքին էդիր, էթող ու գնաց թաքավորի կուշտը։

Էն մարդը դուս էկավ, էդ հարսի հետ սկսեց հանաք ու շիտակ խաղ անիլը։ Րիգները, որ ղուշը գալիս ըլեր՝ էն բնումը տապ աներ, ռավոտները ղուշը որ գներ՝ տղեն դուս գեր։ Մի տարի էդ ղայդի ապրեցին, մի տարեն վրա հարսին մի տղա էրեխա էլավ։ Աստծու հնարք էր, որ ղուշը ոչ նրան ցավելիս տեհավ, ոչ րեխին բերելիս տեհավ: Աստված բանը ընենց բռնեց, որ ցերեկով էլավ, ղուշը ըտի չէր։

Ըրեխին փթաթեցին, բարուր շինեցին, տեհան մթնում ա, ղշի գալու վախտն ա, րեխին լավ ծիծ էրետ էդ կնիկը։

Ասավ.— Տեր աստո՛ծ, քշերս իմ էրեխին հենց պահես, որ մինչի ռավոտը ղշի գնալը մի հատ ձեն չհանի։

Ըտենց էլ էլավ. քշերը էրեխեն լաց չելավ։

Ռավոտը վի կացավ ղուշը, եդ գնաց թաքավորի կուշտը, ասավ.— Թաքավորն ապրած կենա, տեհա՞ր, ասծու գրած գիրը ջնջեցի։

Թաքավորն ասավ.— Զմրութ ղու"շ, հըլա էրկու տարի ա անց կացել, հըլա էլ համփերենք։ Վերջին մտիկ արա, Զմրութ ղու՛շ։

Զմրութ ղուշը թաքավորին ասավ.— Հենց կորավ, ոնց որ հերվա ձինը։

Հարսն ու տղեն ըտի ապրեցին էդ հանգին մի տարի էլ։ Էդ հարսը մի տարու վրա եդ էրկուֆոքիսացավ։ Մնաց մինչի իրա ժամանակի օրը, աստծանե հրաման էր՝ ցերեկով ցավեց, ցերեկով էրեխեն էբեր, որ ղուշը մի բան գլխի չէլավ, թե չէ, որ գլխի էր էլել, թիքա-թիքա կըկտորեր չիմնին էլ։

Էն մի բարուրն էլ էն մնի պես փթաթեցին, է՛լ ցերեկը ծիծ ա տալի, էրկուսին հերը վեր ա ունում, մտնում հին բնի ճախի մեջը, տապ անում։

Տարի ու կես էլ դրան ծիծ էրետ։

Օրվա մի օրը եդ գնաց Զմրութ ղուշը թաքավորի կուշտը, ասավ.— Թաքավորն ապրած կենա, տեհա՞ր, որ աստծու գրած գիրը ջնջեցի՞։

Թաքավորն ասավ.— Զմրութ ղո՛ւշ, մկա[[2]](#footnote-2) էն հարսին դեռ պըհում ե՞ս։

Ղուշն ասավ.— Բա ի՞նչ եմ անում։

Թաքավորն ասավ.— Սաղ ա՞։

Զմրութ ղուշն ասավ.— Բա ի՞նչ պտի ըլի. քեֆը դու՜զ, ասում ա, ծիծաղում իրա համար։

Թաքավորն ասավ.— Ես չեմ հավատում, թե հարսը դեռ սաղ ա։

Զմրութ ղուշն ասավ.— Բա ին՞չ կըլիմ արած, որ սաղ չի ըլի։

Թաքավորն ասավ.— Զմրութ ղուշ, թե դրուստ ես ասում, հըլա գնա հարսին բի, տենամ իմ աչքովս՝ սաղ ա՞, թե չէ։ Էլ օչով չի տենալ ինձանից եդը։ Էլ եդ կտանես, կպըհես, ոնց որ չվել էսօրի պըհել ես։

Ղուշն ասավ.— Աչքի՛ս վրա, թաքավորը ապրած կենա։ Էս սհաթին գնամ ու բերեմ։ Դուն հենց գիտես, թե ես սըպանել եմ, հա՞։

— Հա՛, Զմրութ ղուշ, ես հենց գիտեմ էս հինգ տարեն մեչը նրան վաղ ես սըպանե։

— Դե տե՛ս, ես գնամ, էս սըհաթիս բերեմ։

Ղուշը գնաց, դեռ հեռու էր, որ էրեխեքը, կնիկը ղշի թևի ձենն իմացան, ըրեխեքը վի կալավ հերը, բնի մեչը տապ արին։

Կնիկն ասավ.— Վարդան ջա՛ն, չվելի դուս չգաս որ՝ ես ձեն տամ, նոր դուս արի։ Ղուշն ես վախտին ի՛նչ գալիս ա, դրա մեչը մի բան կա։

Ղուշն էկավ հարսի կուշտը:

Հարսն ասավ.— Վա՜յ, Զմրութ ղուշ, զարմացա ես։

— Հարսի ջա՛ն, խի՞ստ ես զարմանում։

— Վայ, բա դու՞ն ով, էս վախտին գալն ով։

— Հա՛, հարսի, գիտե՞ս ինչի եմ էկե։ Մի թաքավորի հետ մառջ եմ բռնե, որ թաքավորը ասում ա՝ աստծու գրած գիրը ջընջվիլ չի, էսօր գնացի թաքավորի կուշտը, ասավ. թե.— Ես հվատում չեմ, թե հարսը սաղ ա, էկել եմ քեզ տանեմ թաքավորին շանց տամ։

— Դուն գիտես, Զմրութ ղո՛ւշ, վա՛յ թե տանես, թաքավորը ինձ սըպանի:

— Չէ՛, հարսի, խի՞ստ ես վախում, ես քու կշտին, նա կարա քեզ սըպանի՞:

Հարսն ասավ.— Դու գիտես, Զմրութ ղո՛ւշ։

Հարսին վիկալավ ու տարավ թաքավորի կուշտը։

Թաքավորր տեհավ, որ հարսին էբի իրան կուշտը։ Հարսին հարցըրուց.— Հա՛րս, քես ղուշը ո՞նց ա պըհում։

— Փա՜ռք աստծու,— ասավ,— շնորհակալ եմ դրանից, ո՛չ մի բանս պակաս չի անում, ինչ որ ուզում եմ՝ կատարում ա։

Թաքավորն ասավ.— Հարսի՛ սրա տները ի՞նչ թավուր են։

Հարսն ասավ.— Թաքավորն ապրած կենա, դրան տուն չունի:

— Բա ինչու՞մն եք ապրում։

Ասավ.— Մի բարձր քարի միչում մի էր կա, էն էրի միչում ինքը բուն ա շինել, մեմենձ գերաննով, մեմենձ չախերով․ շատ զարմանալի մի բան ա։

Ասավ.— Մինն ա՞, թե էրկուսը։

Հարսն ասավ.— Էրկուսն ա։

Թաքավորն ասավ.— Հարսի՛, ո՞րն ա շատ զարմանալի։

Հարսն ասավ թե.— Աշխարքումս դրա հին բնի պես զարմանալի քու ամարաթն էլ չի լի։

Թաքավորն ասավ.— Զմրութ ղուշ, աստոծ միջնորդ, էս բլանիքը էդ էլ օթախը, հարսին դիր էդ օթախումը, դուռը փակի, բլանիքը վիկալ, թե ինձ մավա չես գնում, մի՛ գնա հլա են բունը բի՛, հլա տենունք էն ի՞նչ թավուր բան ա, որ հարսը դրանից շատ ա զարմանում։

Ղուշը հարսին էդիր օթախումը, դուռը փակեց, բլանիքը գըցեց շըլինքը, գնաց բունը վի կալավ, էկավ։ Էբեր թաքավորի դըռանը վեր էդիր։

Թաքավորն ասավ.— Հարսին հլա դուս բի։

Դուս բերուց։

Թաքավորն ասավ.— Հարսի՛, հին բունն էս ա՞:

Էդ ա,— ասավ,— թաքավորն ապրած կենա։

Հարսին թաքավորն ասավ.— Սրա ընչի՞ցն ես շատ արմանում։

Թե.— Դրա էդ գերաննուցը։

Թե.— Չէ, էդ չեմ հարցնում,— ասավ թաքավորը,— հարսի՛, վախենու՞մ ես, ես թաքավոր եմ, իմ կշտին վախիլ մի։ Ով որ կա միչումը, ձեն տու, թող դուս գան։

Զմրութ ղուշն ասավ.— Թաքավո՛ր, ո՞վ կա միչումը։

Ասավ.— Էդ քու բանը չի։

Հարսը գնաց ձեն էրետ, թե.— Վարդա՛ն, քու էրեխեքդ վի կալ, դուս արի։

Մին էլ տեհավ Զմրութ ղուշը, որ բնի միչիցը մի մարդ, էրկու տղա էրեխա, իրան թվանքով, իրան խանչալով, դուս էկավ։ Որ դուս էկավ, շատ արմացավ Զմրութ ղուշը։

Թաքավորն ասավ.— Զմրութ ղու՛շ, բա ասիր՝ աստծու գրած գիրը ջնջել եմ, էս մի դուժին խալխը կջնջվի՞։

Զմրութ ղուշը հարցրուց հարսին.— Քու թախսըրըդ կբախշեմ քեզ, դրուստն ասա, հըլա տենանք էդ ո՞նց ա էլել։

Թաքավորն ասավ.— Հարսի՛, վախիլ մի, ինչպես էլել ա՝ էնենց էլ ասա։

Հարսն ասավ.— Զմրութ ղու՛շ, հինգ տարի սրանից առաջ, որ էս հին բունը դըվեր գձիլ տվի քարի տակը, ընդով էս իմ նշանածը մտավ մեչը. ետ որ ռավոտը ասի՝ դուս բի, միչումն էր. էս հինգ տարի ա, որ ինձ հետ ընդի ապրում ենք, էս էրկու տղեն էլ էրումն էն էլել մեզանից։

Թաքավորն ասավ.— Զմրութ ղու՛շ, որ հինգը տարի սրանց էրումը պըհել ես, հիմի որ վեր թողունք ու դենն անենք առանց ապրուստի, էդ էրեխեքը մեղք չե՞ն ըլիլ բա։ Արի դրանց մի բավականութին տանք, որ գնան աշխարքի մեջ ապրեն։

Դրանք բերին ըտրան ընչանք բան տվին որ՝ կես թաքավորութենի չափ, նորից լավ հրսանիք արին, հորն ու մորն էլ կանչեցին, հասցրրին իրանց մուրազին:

Բսրին ըստի, չարին ընդի:

Աստծանե իրեք խնձոր վեր գա. մինն՝ ինձ, մինն՝ ասողին, մինն էլ ալամ աշխարքին։

1. Բնագրում գրված է **խիստ** և կից փակագծում բացատրված՝ ինչի—Ծ. Կ.: [↑](#footnote-ref-1)
2. Լոռու բարբառին ոչ հատուկ բառ—Ծ. Կ.: [↑](#footnote-ref-2)